Diari Oficial de la Generalitat Valenciana


Sumari del DOGV 5193, del 07-02-2006 (2006/1139)

Informació pública de l'aprovació definitiva de la modificació de l'ordenança urbanística del pla parcial Lacy.
---------------------------------------------------------------------------------------------------------------

### Dades del document

Número de DOGV
:   5193

Data del DOGV
:   07-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1139


Organisme emissor
:   Ajuntament d'Elda

Tipus de document
:   Anunci

Informació pública de l'aprovació definitiva de la modificació de l'ordenança urbanística del pla parcial Lacy. [2006/S1139]  
El Ple d'este ajuntament, en sessió celebrada el dia 24 de novembre de 2005, va adoptar l'acord d'aprovació definitiva de la modificació de l'ordenança urbanística del pla parcial Lacy, que a continuació es transcriu:   
«5. Modificació de l'ordenança urbanística del pla parcial Lacy. Aprovació definitiva.  
Per Resolució del conseller d'Obres Públiques, Urbanisme i Transports, de data 5 de novembre de 1999, es va aprovar el pla parcial de l'actuació industrial Lacy, pla parcial modificatiu del pla general que es va aprovar junt amb l'homologació del sector.  
El citat pla parcial va ser modificat, per acord del Ple de l'Ajuntament, amb data 16 de febrer de 2004.  
Es va exposar al públic la modificació de l'article 43 de l'ordenança urbanística de l'expressat pla parcial, per acord de Ple de 25 de gener del 2005; es van publicar anuncis en el periòdic La Verdad de data 11 de febrer de 2005 i en el Diari Oficial de la Generalitat Valenciana de 25 de febrer de 2005, i es va notificar personalment als afectats, sense que estos hagen presentat al·legacions.  
En aplicació de la Llei 6/1994, Reguladora de l'Activitat Urbanística, article 15 i Reial Decret Legislatiu 2/2004, que aprova el Text Refós de la Llei d'Hisendes Locals, i regula el procediment per a l'aprovació d'ordenances municipals, vist el dictamen favorable de la Comissió Informativa d'Urbanisme, el Ple de l'Ajuntament, per unanimitat i amb el quòrum establit en l'article 47.2 de la Llei 7/1985, de 2 d'abril, i ja que estan presentes vint-i-tres dels vint-i-cinc membres que tant de fet com de dret integren la corporació, va adoptar els següents acords:  
Primer. Aprovar definitivament la modificació de l'article 43 de l'ordenança urbanística del pla parcial Lacy, que queda redactat com seguix:  
Article 43. Tancament de parcel·la  
La tanca de les parcel·les s'ajustarà a les següents condicions morfològiques:  
1. Sòcol d'obra de fàbrica amb altura màxima d'1 metre.  
2. Sobre el sòcol es podrà col·locar un tramat amb altura màxima de 2 metres, fins a aconseguir la totalitat de 3 metres.  
En cas d'existir murs de contenció, la tanca se situarà a partir de la rasant de les terres contingudes sense sobrepassar l'altura de la part cega (mur + sòcol) un total de 4 metres.  
L'aparença exterior dels elements de la tanca serà extensiva i de forma semblant a totes les façanes de les parcel·les, si s'escau.  
Segon. Publicar este acord amb el text íntegre de la modificació en el Butlletí Oficial de la Província d'Alacant i Diari Oficial de la Generalitat Valenciana.».   
Contra el present acord es pot interposar davant l'òrgan que va dictar l'acte, potestativament, el recurs de Reposició, regulat en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 14 de gener, en el termini d'un mes comptador a partir de l'endemà de la notificació, o be, directament, el recurs contenciós administratiu que autoritzen els articles 1, 25 i següents de la Llei Reguladora de la Jurisdicció Contenciosa Administrativa 29/1998, de 13 de juliol, davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, tal com disposa l'article 46.1 de la referida Llei.  
Transcorregut un mes des de la interposició del recurs de reposició sense que haja recaigut resolució expressa, s'entendrà desestimat i es podrà interposar el recurs contenciosoadministratiu que regulen els articles 1, 25 i següents de la Llei Reguladora de la Jurisdicció Contenciosa Administrativa davant del Tribunal Superior de Justícia de la Comunitat Valenciana, en el termini de sis mesos comptadors a partir de l'endemà a aquell en què es produïsca l'acte presumpte.  
Sense perjuí de poder utilitzar un altre recurs si es creu convenient.  
Elda, 15 de desembre de 2005,. L'alcalde: Juan Pascual Azorín Soriano.